@naqwah ......... جفاف الفم: كل ماحسيت بجفاف فمك تشرب أي شي سائل، لكن للمعلومية شربك لشي حالي مثل البيبسي حل مؤقت لمشكلة أكبر.
.
جفاف البشرة: البشرة أكبر عضو بجسم الإنسان، ويحتاج يكون رطب، ويعتبر جفاف البشرة أول علامات الجفاف، وقلة الماء معناها قلة التعرق، وتؤدي إلى عدم تنظيف الجسم من #السموم والاوساخ.
.
عطشان طول وقتك: يقولون أسمع كلام جسمك لأن العقل يعطيه هالاشارات على حسب حاجتك، وأشرب وراح تعرف متى ترتوي.
.
جفاف العيون: قلة الماء بالجسم راح تأثر حتى على الشعيرات الدموية بالعين والنظر، وراح تجف قنوات الدموع بالعين، والمصيبة الأعظم الي يلبس عدسات.
.
الألم في المفاصل: 80% من تكون الغضاريف بجسمنا ماء، ومهمتها حماية العضام من الإحتكاك، عليكم بالماء عشان تفتكون من ألم المفاضل والعامود الفقري.
.
العضلات: حتى العضلات جزء كبير من تكوينها الماء، وقلة الماء معناتها قلة كتلة العضلة، وشرب الماء قبل ومع وبعد التمرين ، راح يودي الماء لمكانه الصحيح بالجسم، وراح يقلل فرصة الالتهابات والألام من التمارين.
.
اذا مرضت تطول: شرب الماء الكافي يساعد بإستمرار تنظيف السموم من جسمك، وأعضاء جسمك تستمر بفلترة وتنظيف الجسم من السموم مثل المكينة، لكن إذا ماعطيتها حقها من الماء ماراح تشتغل، وبهالسبب اعضائك بتسحب ماء المخزن بدمك.
.
الشعور بالتعب والإرهاق: مثل ماقلنا قلة شرب الماء راح يخلي اعضائك تطلب وتسحب الماء المخزن بدمك، وإذا قل الماء بدمك راح يقل نقل الأوكسجين لجسمك، وقلة الأوكسجين بجسمك راح يسبب التعب والارهاق والنوم معاد يكفي.
.
الجوع:إذا جف جسمك، يبدأ يعتقد الجسم أنه بحاجة للأكل، وهذا يحصل لك بالنهار وباليل، وخاصة اللي يقومون من النوم جوعانين وياكلون، أما شرب الماء ينقي أعضاء الجسم ويفكك من الإحساس بالجوع والسمنة.
.
مشاكل بالجهاز الهضمي: الجفاف راح يقلل قدرة وقوة المخاط بالقنوات الهضمية، وبهالسبب المعدة بتزيد كمية الأسيد وبتسبب مشاكل مثل القرحة وعسر الهضم والإمساك.
.
قلة التبول: يقولون إذا ماتبولت 4-7 مرات باليوم، معناتها ماتشرب كفايتك من الماء، وإذا كان لونة غامق، معناتها جسمك يقول لك أشرب ماء أكثر، وقلة شرب الماء تسبب الإلتهابات بالمسالك البولية.
.
الشيخوخة المبكرة: شرب كمية كافية من الماء يقلل تقدم عمر أجسامنا ويساعد إبقاء نظارة البشرة،لأن تدمير البشرة دليل على تدمير داخلي وراح نشعر فيه مع الوقت.
.
المصدر: Signs You're Not Drinking Enough Water www.lifehack.org